જે રીતે બોલિવૂડ અભિનેત્રી શ્રદ્ધા કપૂર સફળતાનાં શિખરો સર કરી રહી છે તે જ રીતે એટલી જ ઝડપથી તેના પ્રેમ પ્રસંગની ચર્ચાઅો પણ સામાન્ય બની છે. ક્યારેક અાદિત્ય રોય કપૂર તો ક્યારેક સિંદ્ધાર્થ મલ્હોત્રા કે ક્યારેક વરુણ ધવન સાથે તેનું નામ જોડાય છે. હદ તો ત્યારે થઈ જ્યારે શ્રદ્ધાનું નામ ફરહાન અખ્તર સાથે જોડવામાં અાવ્યું. અાદિત્ય રોય કપૂર સાથે તેણે ‘અાશિકી-૨’, સિદ્ધાર્થ મલ્હોત્રા સાથે ‘એક વિલન’, વરુણ ધવન સાથે ‘એબીસીડી-૨’ અને હવે ફરહાન અખ્તર સાથે નામ એટલે જોડાઈ રહ્યું છે, કેમ કે બંને સાથે ‘રોકઅોન-૨’માં કામ કરી રહ્યાં છે.